Val-de-Travers NE

**Val-de-Travers** isch e Gmai im Kanton Nöieburg.

## Geografi
D Gmeind lyt i däm Kwerdaal dure Jura, wo dr Fluss Areuse derdur zum Nöieburgersee abeflüsst. Bi Saint-Sulpice goot d Axe vom Vercheer dur ne Kluus, wo der öschtlech Ygang dr Name *Chapeau de Napoléon* het. D Linie vo dr Ysebaan vo Nöieburg uf Pontarlier het doo drü Dunäll. Bi Fleurier zweige d Hauptstroosse über d Bärge uff Le Locle und Sainte Croix vo dr Daalstrooss ab.

Dr Bann vu Val-de-Travers bstoht us 43,3&nbsp;Prozänt landwirtschaftligi Flechi, 54,3&nbsp;Prozänt Wald, 2,3&nbsp;Prozänt Sidligsflechi un 0,1&nbsp;Prozänt sunschtigi Flechi.

D Nochbergmaine vu Val-de-Travers sin La Côte-aux-Fées, Les Verrières, La Brévine, Les Ponts-de-Martel, Brot-Plamboz, Rochefort, Boudry un La Grande Béroche im Kanton Nöieburg, Fontaines-sur-Grandson, Fiez, Provence, Tévenon un Mauborget im Kanton Waadt un Hauterive-la-Fresse un Les Alliés z Frankrych.

## Gschicht
D Gmai Val-de-Travers isch am 1. Jänner 2009 entstanden us dr Fusion vu dr Gmaine Boveresse (frankoprovenzalisch ), Buttes (), Couvet (), Fleurier (), Les Bayards (), Môtiers (), Noiraigue (), St-Sulpice () un Travers ().

S Val-de-Travers, dt. friejer *Traverstal* isch zum erschte Mol gnännt wore um 1150 as *Vallis traversis*, 1228 *Valtravers*, Boveresse 1266 as *Boveressa*, Buttes um 1300 as *Boutes*, Couvet 1300 as *Covés*, Fleurier 1284 as *Flurye*, Les Bayards 1284 as *Bayar*, Môtiers 1267 as *de Mostier*, Noiraigue 998 as *Nigra Aqua*, Saint-Sulpice 1228 as *Sanctus Surpicius*, um 1300 *Saint Sulpis*, Travers 1202 as *Transversum*, 1229 *Travers*.

Bi Môtiers isch sid em Middelalter s Zäntrum vom Val-de-Travers gsi. D Grafe vo Nöieburg händ do e Burg bout.

Syt 1648 isch Nöieburg es Firschtetum un ab 1707 dur Personalunion mit em Chenigrych Preuße verbunde gsii. Anne 1806 isch s Biet an Frankrych unter em Napoleon I. abdrätte wore. Im Zug vum Wiener Kongress isch s anne 1815 an d Schwyz chuu, doderby sin d Chenig vu Preuße aber bis zum Nöieburgerhandel 1857 au Firschte vu Nöieburg blibe.

Bis Ändi 2017, wo im Kanton Nöieburg d Bezirk ufglöst wore sind, hät d Gmeind zum Bezirk Val-de-Travers ghört.

## Bevelkerig
Quälle: Bundesamt für Statistik 2005
 
Dr Uusländeraadail isch 2010 bi 8,1&nbsp;Prozänt gläge.

## Religion
54,1&nbsp;Prozänt vo dr Yywooner sin evangelisch-reformiert, 14,7&nbsp;Prozänt sin römisch-katholisch (Stand 2000).

## Bolitik
Dr Gmeindrot (fr. *Conseil communal*), d Exekutive vo dr Gmeind Val-de-Travers, het fümf Mitgliider, wo am Aafang vo dr Wahlperiode dur dr Generalrot gwählt würt. Dr Generalrot (fr. *Conseil général*), d Legislative vo dr Gmeind, het 41 Mitgliider und würt all vier Johr vo dr stimmberächtigte Bevölkerig gwehlt. Dr Gmeindrot würt vom Gmeindsekretär (Kanzler, uf fr. *Chancelier*) understützt, wo vom Gmeindrot sälber ernännt würt.

Bi dr Nationalrootswahle 2011 het s des Ergebnis gee: BDP 0,4&nbsp;%, CVP 2,8&nbsp;%, FDP 29,9&nbsp;%, Grüeni 15,7&nbsp;%, PdA 0,2&nbsp;%, SP 17,0&nbsp;%, SVP 26,4&nbsp;%.

## Wirtschaft
Val-de-Travers het im 20. Joorhundert e vilsitigi Industrii entwicklet. Es het Uurefabrigge wie öppe d Firma *Chopard*, d *Parmigiani*, d *Vaucher*, d *Piaget* und d *Mauler*.

Im Daal unde und uf de Jurahöchine het d Gmeind vil landwirtschaftlechs Gebiet. Uf de Bärge sind Alpmatte. Und mit dr Bärglandschaft vom Jura isch s Daal für e Turismus vom Kanton wichtig; ganz im Oschte chunt dr Gmeindbann bis zu dr Felsarena vom Creux du Van und zum Ygang vo dr Areuse-Schlucht, wo zwöi vo de grosse Naturschönheite i dr Region sind.

## Sproch un Dialäkt
Bi dr Volkszellig 2000 hän vu dr 10.910 Yywohner 96,2&nbsp;% Franzesisch as Hauptsproch aagee, 2,3&nbsp;% Dytsch, 0,3&nbsp;% Italienisch un 1,2&nbsp;% anderi Sproche.

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

## Bilder

Datei:Buttes.JPG|Buttes
Datei:Fleurier1 03.jpg|Fleurier
Datei:Travers-Village.jpg|Travers
Datei:Maison des chats 3.jpg|Maison des chats, Boveresse
Datei:Motiers-Temple.jpg|Reformierti Chilche, Môtiers
Datei:Fleurier-Temple.jpg|Reformierti Chilche, Fleurier
Datei:Travers-Eglise.jpg|Reformierti Chilche, Travers


## Literatur
* 
* 
* 
* 
* 
* 
* 
* 
* 
* 
* 

## Weblink

* Website vo dr Gmeind Val-de-Travers

## Fueßnote